En ældre, men ubeboet villa, som var under totalrenovering, på Azalievej i Ullits tæt på Farsø er natten til onsdag brændt ned. Det oplyser vagtchef ved Nordjyllands Politi, Jesper Sørensen. Politi og brandvæsen blev kaldt til adressen klokken 03.25, men da de nåede frem, var huset allerede overtændt. - Der stod flammer op gennem taget, så selv om ilden er slukket nu, er der nok ikke rigtig noget at redde, siger Jesper Sørensen til TV2 Nord. Da huset stort set kun er en skal på grund af renoveringsarbejdet, var der ingen beboere til stede, og ingen kom noget til. Der er endnu ikke fastslået en brandårsag.

Opsummering:
Et tomt hus på Azalievej i Ullits tæt på Farsø er natten til onsdag brændt ned.